# Hedenbergit

### Izvor: Wikipedija

Hedenbergit
Opće značajke
Kategorija | Mineral
Grupa | inosilikati; pirokseni, klinopirokseni
Kemijska formula | CaFeSi2O6
Identifikacija
Boja | crna, zelenocrna, tamnozelena ili tamnosmeđa
Habitus | kratkoprizmatični s osmerostranim presjekom; češće u kompaktnim, zrnatim do lamelarnim masama
Kristalni sustav i klasa | monoklinski, 2/m
Kalavost | savršena u dva smjera na plohama prizme, pod gotovo 90°,
Lom | neravan do školjkast
Tvrdoća | 5-6
Sjaj | staklast do mutan
Indeks loma svjetlosti |
Pleokroizam | -
Ogreb | blijedo zelen
Specifična gustoća | 3.2-3.6
Talište |
Topivost |
Prozirnost | opáki do poluprozirni
Dolazi uz minerale | volastonit, neke granate (andradit, grossular), magnetit, aktinolit, galenit, rodonit i kalcit
Ostalo | čini seriju čvrstih otopina s diopsidom i augitom; obzirom da su dobro razvijeni kristali rijetki, primjerci visokog sjaja i lijepe boje su vrlo cijenjeni na tržištu; izraženo lučenje

Hedenbergit je kalcijsko-željezoviti stjenski silikatni mineral iz grupe piroksena, kemijske formule CaFeSi2O6. Crne je do zelenocrne boje, većinom staklastog sjaja i opáki (neprozirni) do poluprozirni. Kristali su kratkoprizmatični, s tipičnim osmerostranim poprečnim presjekom, ali dobro razvijeni kristali su rijetki. Češći je u kompaktnim, zrnatim masama. Školjkastog je loma, a ogreb mu je blijedo zelen. Tvrdoća mu je 5-6, a gustoća 3.2-3.6.

## [uredi] Čvrste otopine

Hedenbergit je član važne serije čvrstih otopina piroksena, koja još uključuje augit ((Ca,Na)(Fe,Mg,Al)(Al,Si)2O6) i diopsid (CaMgSi2O6). Hedenbergit je željezom bogati krajnji član te serije. Serija diopsid-hedenbergit analogna je onoj tremolita-aktinolita kod amfibola. Osim po jasnoj razlici u kemizmu, hedenbergit se od diopsida razlikuje i prema boji. Naime, hedenbergit je mnogo tamniji od diopsida.

## [uredi] Ležišta i nalazišta

Hedenbergit nalazimo u nekim metamorfitima, osobito kontaktno-metamorfnim stijenama i skarnovima. Ima ga i u magmatima te u rudnim tijelima. Dolazi u zajednici s mineralima volastonita, grossulara, andradita, magnetita, aktinolita, galenita, rodonita i kalcita.

Poznatija nalazišta uključuju Nordmark u Švedskoj, Broken Hill (Australija), regiju Fresno u Kaliforniji te Franklin u New Jerseyu (SAD), otok Elbu i Toscanu (Italija), a ležišta ima i u Kazahstanu.

## [uredi] Vidi još:

- Diopsid
- Augit
- Pirokseni
- Amfiboli
- Minerali

## [uredi] Vanjske poveznice

- Mineral galleries ((en))
- Mindat.org ((en))
- Webmineral((en))

Dobavljeno iz "http://hr.wikipedia.org../../../h/e/d/Hedenbergit.html"

Kategorija: Minerali

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- עברית
- Nederlands
- Polski